TASCO ครึ่งแรกปีนี้กำไรสดใส ราคายางมะตอยใน-นอกปท.สูง
TASCO ครึ่งแรกปีนี้กำไรสดใส ราคายางมะตอยใน-นอกปท.สูง
17 เม.ย. 2560

บล.ฟินันเซีย ไซรัส ระบุในบทวิเคราะห์วันนี้ (17 เม.ย.) ว่า แนวโน้มกำไรบริษัท ทิปโก้แอสฟัลท์ จำกัด (มหาชน) หรือ TASCO สดใสอย่างน้อยในช่วงครึ่งแรกปีนี้ จากราคายางมะตอยทั้งในและต่างประเทศที่ยังทรงตัวในระดับสูงในช่วง 3 เดือนแรกซึ่งทำให้บริษัทล็อคปริมาณและราคาขายไปแล้ว ขณะที่ราคาน้ำมันดิบเบรนท์ซึ่งใช้อ้างอิงต้นทุนมีจังหวะทรุดลงในช่วงเดือน มี.ค. จึงมีโอกาสที่กำไรในช่วง 2 ไตรมาสแรกจะทำได้ไตรมาสละเกือบ 1 พันล้านบาท และหากต้นทุนน้ำมันในช่วงครึ่งหลังปีนี้ ไม่ปรับขึ้นมากนัก กำไรของ TASCO ในปีนี้มีโอกาสเพิ่มขึ้น 15-20% เมื่ออิง PE 12 เท่าจะได้ 27 – 30 บาท แนะนำเก็งกำไร